VELKOMMEN TIL ÅRSMØTET I LILLEHAMMER ARBEIDERPARTI 2024!

Det innkalles herved til årsmøtet i Lillehammer Arbeiderparti torsdag 8. februar klokka 18.00 i Gartnerhagen bo- og kompetansesenter. Det blir politiske debatt, ordinære årsmøtesaker og ellers en hyggelig og interessant kveld for alle medlemmer i Lillehammer Arbeiderparti. Vel møtt!

Vi oppfordrer alle medlemmer til å sende inn forsalg til politiske og/eller organisatoriske saker. Disse må være sendt innen to uker før årsmøtet, altså innen 25. januar. Alle forslag må inneholde a) en tittel, b) forslaget i en setning eller to, c) begrunnelse på maks ti linjer. Se eksempel nedenfor.

Saksliste:

Sak 1: Åpning

Sak 2: Godkjenning av innkalling og saksliste

Sak 3: Konstituering

Sak 4: Politisk innledning og debatt

Sak 5: Utdeling av æresmedlem og minneord

Sak 6: Årsmelding 2023

Sak 7: Regnskap 2023

Sak 8: Budsjett 2024

Sak 9: Innkomne forslag

Sak 10: Valg

Sakspapirer vil ligge tilgjengelig på våre nettsider: <https://lillehammer.arbeiderpartiet.no/>

Ta gjerne kontakt om du lurer på noe eller har innspill

Vennlig hilsen

Ane Tosterud Holte

Leder i Lillehammer Arbeiderparti på vegne av styret.

Anetosterudholte@gmail.com

995244232

**Eksempel på politiske forslag:**

**Tittel: En god skole for alle.**

Fra: Christian Nilsen

**Forslag (kort og konsis):**

At den norske skolen fortsatt skal være gratis. I tillegg til å gjøre 5.-10. klasse mer interessant for elevene.

**Begrunnelse (maks 10 linjer):**

Den norske skolen er bygget for at alle skal ha like muligheter. At alle har lik tilgang på utdanning har ført til at Norge har mindre forskjeller og at alle har muligheten til å lykkes. Den norske fellesskolen er likevel ikke perfekt. Vi ser at elever begynner å kjede seg fra 5. til 10. klasse. I denne perioden virker lærestoffet irrelevant og uinteressant. At noen elever stopper å følge med på undervisningen gjør det lettere for dem å falle utenfor samfunnet ved en senere anledning. Det ser derfor som viktig å gjøre læreplanen mer relevant og nyttig. Her foregår det allerede en prosess i kunnskapsdepartementet med å se på hvordan skolen kan bli mer relevant i denne perioden.

**Lillehammer Arbeiderpartis vedtekter vedrørende årsmøter:**

**§3 Årsmøter**

Til årsmøtet i Lillehammer Arbeiderparti inviteres alle medlemmer med tale-, forslags- og stemmerett. Møtet kunngjøres minst fire uker før det avholdes.

Årsmøtet avholds innen utgangen av februar. Årsmøtet behandler årsmelding fra styret og kommunestyregruppa. Videre behandles regnskap, innkomne forslag og valg. På årsmøtet skal det velges:

- Styre, jf. § 5

- Revisorer, jf. § 8

- Representanter og vararepresentanter til representantskapet i Innlandet Arbeiderparti

Valgene forberedes av en valgkomité. Valgkomiteen velges på årsmøtet, etter forslag fra styret. Valgkomitéen består av 5 medlemmer, hvorav 2 medlemmer velges annen hvert år med kjønnsfordeling 50/50. AUF har det femte medlemmet i valgkomitéen.

Forslag som medlemmene ønsker behandlet på årsmøtet, må sendes partistyret senest to uker før årsmøtet.

Styrets medlemmer har ikke stemmerett på årsmøtet ved behandling av beretning og regnskap.

Ekstraordinært årsmøte avholdes når medlemsmøtet bestemmer det, eller når minst 2/5 av medlemmene ber om det. Ekstraordinært årsmøte skal kunngjøres minst fire uker før det skal avholdes, og møtet kan kun behandle de saker som det fremgår av saklista ved kunngjøring om ekstraordinært årsmøte.